
POBUDE
Odbor za zaposlovanje in socialne zadeve poziva Odbor za proračunski nadzor kot pristojni odbor, da v svoj predlog resolucije vključi naslednje pobude:
–	ob upoštevanju letnega poročila Evropskega računskega sodišča o izvrševanju proračuna EU za proračunsko leto 2022,
–	ob upoštevanju letnega poročila Evropskega računskega sodišča o agencijah EU za proračunsko leto 2022,
–	ob upoštevanju konsolidiranega letnega poročila o dejavnostih Cedefopa za leto 2022;
1.	je zadovoljen zaradi ugotovitve Evropskega računskega sodišča, da so transakcije, povezane z letnimi računovodskimi izkazi Evropskega centra za razvoj poklicnega usposabljanja (v nadaljnjem besedilu: center) za proračunsko leto 2022, zakonite in pravilne ter da je njegov finančni položaj na dan 31. decembra 2022 pošteno predstavljen;
2.	pozdravlja, da se je proračun centra za proračunsko leto 2022 povečal na 26 milijonov EUR (25 milijonov v letu 2021) [footnoteRef:1]; izraža zadovoljstvo, da je porabil v bistvu vsa razpoložljiva sredstva s splošno stopnjo izvrševanja proračuna 99,98 %; [1:  Podatki o proračunu izhajajo iz letnega poročila Evropskega računskega sodišča o agencijah EU za proračunsko leto 2022 in temeljijo na skupnih odobritvah plačil, ki so bile na voljo v proračunskem letu.] 

3.	ceni dejavnosti in visokokakovostno delo centra, saj zagotavlja raziskave, analize ter tehnično svetovanje in strokovno znanje na področju poklicnega in strokovnega izobraževanja in usposabljanja, kvalifikacij ter znanj in spretnosti, s čimer si prizadeva spodbujati visokokakovostno usposabljanje, prilagojeno potrebam posameznikov in trga dela; poudarja, da je treba centru še naprej zagotavljati ustrezne človeške in finančne vire, da bo lahko izpolnil svoj mandat in tudi v prihodnje izvajal svoj delovni program z visoko stopnjo uspešno zaključenih dejavnosti;
4.	pozdravlja delo centra, ki je pomagal analizirati kako sta pandemija in digitalni prihod vplivala na prilagajanje poslovnih praks novim razmeram na trgu dela Unije, na primer z raziskavo v evropskih podjetjih v zvezi s covidom-19 v sodelovanju z Eurofoundom; poleg tega pozdravlja njegovo vlogo pri zbiranju in razširjanju raziskav o neskladju v znanju in spretnostih; v zvezi s tem poudarja njegove dejavnosti predvidevanja sektorskih znanj in spretnosti, kar pomeni v prihodnost usmerjen pristop k razumevanju, kateri profili znanj in spretnosti so potrebni za dvojni zeleni in digitalni prehod;
5.	opozarja na pomembno vlogo centra pri vključevanju digitalnih znanj in spretnosti v poklicno izobraževanje in usposabljanje po vsej Uniji ter spremljanju izvajanja in učinka priporočil Sveta o programu znanj in spretnosti za Evropo, o poklicnem izobraževanju in usposabljanju za trajnostno konkurenčnost, socialno pravičnost in odpornost ter o akcijskem načrtu za digitalno izobraževanje;
6.	ugotavlja, da je bila prožnost glede zagotavljanja dodatnih sredstev za osnovno dejavnost omejena zaradi visokih stopenj inflacije in s tem povezanih prilagoditev in zvišanj plač, ki so presegle prvotne napovedi, povečal pa se je tudi utežni faktor;
7.	čestita Cedefopu za njegovo predano delo v Evropskem letu mladih in za uspešno izvedbo dogodka petih agencij z naslovom „Youth first! Employment, skills and social policies that work for young Europeans in times of uncertainty“ (Dajmo prednost mladim! Politike zaposlovanja, razvoja znanj in spretnosti ter socialne politike, ki ščitijo mlade Evropejce v času negotovosti), ki ga je vodil s fundacijo Eurofound, potekal pa je v Evropskem parlamentu septembra 2022; izraža zadovoljstvo, da je bil dogodek dodatna priložnost za razpravo o mladinskih politikah, pa tudi o priložnostih in izzivih, s katerimi se srečujejo mladi pri zaposlovanju, delovnih pogojih, dobrem počutju in duševnem zdravju;
8.	obžaluje, da je Računsko sodišče odkrilo nepravilnosti pri izplačilu dnevnic, ki jih je Cedefop plačal dvema napotenima nacionalnima strokovnjakoma, zaposlenima v tem centru; priznava, da je Cedefop odkril te nepravilnosti in jih dokumentiral v registru neskladnosti ter na podlagi zunanjega pravnega svetovanja popravil stanje; pozdravlja njegovo namero, da spremeni svoja pravila tako, da bo lahko vsak napoteni nacionalni strokovnjak, ki mora spremeniti svoje prebivališče in se preseliti v Solun, prejel nadomestila, saj bi tako zagotovili tudi enako obravnavanje napotenih nacionalnih strokovnjakov ne glede na njihovo državljanstvo;
9.	obžaluje, da je Računsko sodišče imelo pripombe o upravljanju proračuna, zlasti glede nepravilne uporabe metode izračuna prispevka, in center poziva, naj izboljša s tem povezane notranje postopke;
10.	izreka pohvalo Cedefopu, ker je pripravil poslovni načrt za izboljšanje energijske učinkovitosti in podnebne nevtralnosti svojih dejavnosti;
11.	pozdravlja dejstvo, da je Cedefop izvedel vse ukrepe, sprejete na podlagi ugotovitev Računskega sodišča v zvezi z izvrševanjem proračuna za proračunsko leto 2021;
12.	na osnovi razpoložljivih podatkov priporoča, da se izvršnemu direktorju Evropskega centra za razvoj poklicnega usposabljanja podeli razrešnica glede izvrševanja proračuna Cedefopa za proračunsko leto 2022.


PRILOGA: SUBJEKTI ALI OSEBE,

